REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/441-15

2. novembar 2015. godine

B e o g r a d

ZAPISNIK

71. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 2. NOVEMBRA 2015. GODINE

 Sednica je počela u 11,10 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Olivera Pešić, Nikola Jolović, Ivan Jovanović, prof. dr Milorad Mijatović, Vojislav Vujić i Zoltan Pek.

 Sednici su prisustvovali zamenici članova Odbora: Sonja Vlahović, zamenik Radmila Kostića, Goran Vukadinović, zamenik Suzane Šarac, Milena Ćorilić, zamenik Moma Čolakovića i Mirko Čikiriz, zamenik Žike Gojkovića.

 Sednici nisu prisustvovali Dušica Nikolić, Dejan Radenković i Đorđe Stojšić, niti njihovi zamenici.

 Na predlog predsednika, Odbor je jednoglasno utvrdio sledeći

D n e v n i r e d:

 1. Razgovor sa kandidatima za izbor predsednika i dva člana Republičke komisije za zaštitu prava u postupcima javnih nabavki

\* \* \*

**Prva tačka dnevnog reda:** Razgovor sa kandidatima za izbor predsednika i dva člana Republičke komisije za zaštitu prava u postupcima javnih nabavki

Predsednik Odbora obavestio je članove i zamenike članova Odbora da je, saglasno principima za sprovođenje testiranja kandidata za izbor predsednika i dva člana Republičke komisije za zaštitu prava u postupcima javnih nabavki i na osnovu liste pitanja za test provere stručne osposobljenosti koju je Odbor utvrdio, održano testiranje kandidata (23. oktobra 2015. godine, u Maloj sali Doma Narodne skupštine u periodu od 13,00 do 14,30 časova); da je na testiranje došlo svih 13 kandidata za koje je Odbor u prethodnoj fazi utvrdio da ispunjavaju uslove navedene u javnom konkursu; da su kandidati pre početka testiranja bili upoznati sa uslovima polaganja testa i principima za sprovođenje testiranja koje je Odbor prethodno utvrdio; da je Radna grupa za sprovođenje postupka za izbor predsednika i dva člana Republičke komisije za zaštitu prava u postupcima javnih nabavki, u sastavu: Veroljub Arsić, predsedavajući, prof. dr Milorad Mijatović i Ivan Jovanović, članovi, odmah po obavljenom testiranju pregledala testove, utvrdila rezultate i konstatovala da je od 13 kandidata kvalifikacioni test položilo šest kandidata sa kojima će Odbor na ovoj sednici obaviti razgovor.

Članovima Odbora je u materijalu za sednicu dostavljena tabela sa rezultatima koje su svi kandidati postigli na testiranju i prijave svakog od kandidata sa kojima će Odbor da obavi razgovor.

|  |  |  |  |
| --- | --- | --- | --- |
| Red.broj | IME I PREZIME | MESTO ZA KOJE KONKURIŠE | BROJ OSVOJENIH BODOVA |
| 1. | INGA ŠUPUT ĐURIĆ | DRUGI ČLAN | 26 |
| 2. | ALEKSANDRA LITRIČIN | PREDSEDNIKI ČLAN | 42 |
| 3. | JASMINA KURIBAK | PREDSEDNIKI ČLAN | 22 |
| 4. | ZORICA PERIĆ | DRUGI ČLAN | 23 |
| 5. | JASMINA MILENKOVIĆ | DRUGI ČLAN | 38 |
| 6. | JELENA STOJANOVIĆ | ČLAN | 39 |
| 7. | BRANIMIR BLAGOJEVIĆ | DRUGI ČLAN | 42 |
| 8. | HANA HUKIĆ | PREDSEDNIK | 38 |
| 9. | VELjKO BOROTA | DRUGI ČLAN | 21 |
| 10. | ZVEZDANA RAJOVIĆ | ČLAN | 37 |
| 11. | SNEŽANA DOBRINjAC | PREDSEDNIKI ČLAN | 17 |
| 12. | MILUN PETKOVIĆ | PREDSEDNIKI ČLAN | 25 |
| 13. | TAMARA ŽARKOVIĆ ZAGORAC | ČLAN | 28 |

Predsednik Odbora je potom predložio, a članovi Odbora prihvatili, da se razgovor sa kandidatima obavi pojedinačno, i to najpre sa kandidatima za člana Republičke komisije, prema broju osvojenih bodova na kvalifikacionom testu od najvećeg do najmanjeg, a potom sa kandidatima za predsednika prema istom kriterijumu.

Prvi je na razgovor pozvan kandidat za člana Branimir Blagojević, koji je, nakon predstavljanja, odgovarao na pitanja koja su postavljali Ivan Jovanović i Veroljub Arsić.

Kandidat za člana Jelena Stojanović je, nakon predstavljanja, odgovarala na pitanja koja je postavljao Ivan Jovanović.

Kandidat za člana Jasmina Milenković je, nakon predstavljanja, odgovarala na pitanja koja su postavljali Ivan Jovanović, prof. dr Milorad Mijatović i Veroljub Arsić.

Kandidat za člana Zvezdana Rajović je, nakon predstavljanja, odgovarala na pitanja koja su postavljali Ivan Jovanović i Veroljub Arsić.

Kandidat za predsednika Aleksandra Litričin je, nakon predstavljanja, odgovarala na pitanja koja su postavljali Ivan Jovanović i Veroljub Arsić.

Kandidat za predsednika Hana Hukić je, nakon predstavljanja, odgovarala na pitanja koja su postavljali Ivan Jovanović i Veroljub Arsić.

\* \* \*

Nakon obavljenog razgovora sa kandidatima, predsednik Odbora je obavestio članove i zamenike članova Odbora da će Odbor na jednoj od narednih sednica, na osnovu podataka navedenih u prijavama, rezultata testiranja i obavljenog razgovora sa kandidatima, obaviti glasanje i izabrati kandidate za predsednika i dva člana Republičke komisije za zaštitu prava u postupcima javnih nabavki.

\* \* \*

 Sednica je završena u 12,25 časova.

 Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić,s.r.